


KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL TARNYBINIŲ LENGVŲJŲ AUTOMOBILIŲ ĮSIGIJIMO, NUOMOS IR NAUDOJIMO KĖDAINIŲ RAJONO SAVIVALDYBĖS ADMINISTRACIJOJE TAISYKLIŲ PATVIRTINIMO

2024 m. vasario 22 d. Nr. AD-1-123
Kėdainiai

          Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu ir Kėdainių rajono savivaldybės tarybos 2022 m. gegužės 27 d. sprendimu Nr. TS-184 „Dėl Tarnybinių lengvųjų automobilių įsigijimo, nuomos ir naudojimo Kėdainių rajono savivaldybės biudžetinėse įstaigose taisyklių patvirtinimo“: 
1. P a t v i r t i n u Tarnybinių lengvųjų automobilių įsigijimo, nuomos ir naudojimo Kėdainių rajono savivaldybės administracijoje taisykles (pridedama).
2. P r i p a ž į s t u netekusiais galios:
2.1. Kėdainių rajono savivaldybės administracijos direktoriaus 2022 m. liepos 1 d. įsakymą Nr. AD-1-777 „Dėl Tarnybinių lengvųjų automobilių įsigijimo, nuomos ir naudojimo Kėdainių rajono savivaldybės administracijoje taisyklių patvirtinimo“;
2.2. Kėdainių rajono savivaldybės administracijos direktoriaus 2022 m. liepos 26 d. įsakymą Nr. AD-1-874 „Dėl Kėdainių rajono savivaldybės administracijos tarnybinio lengvojo automobilio kelionės lapo formos patvirtinimo“.
3. N u s t a t a u, kad šis įsakymas įsigalioja nuo 2024 m. kovo 1 d. 
Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Administracijos direktorius                                                                               Gintautas Muznikas							















PATVIRTINTA
Kėdainių rajono savivaldybės
administracijos direktoriaus 
2024 m. vasario 22 d. įsakymu Nr. AD-1-123
                         

TARNYBINIŲ LENGVŲJŲ AUTOMOBILIŲ ĮSIGIJIMO, NUOMOS IR NAUDOJIMO KĖDAINIŲ RAJONO SAVIVALDYBĖS ADMINISTRACIJOJE TAISYKLĖS 

I SKYRIUS 
BENDROSIOS NUOSTATOS

1. Tarnybinių lengvųjų automobilių įsigijimo, nuomos ir naudojimo Kėdainių rajono savivaldybės administracijoje taisyklės (toliau – Taisyklės) nustato tarnybinių lengvųjų automobilių įsigijimo, nuomos, naudojimo, saugojimo, žymėjimo, techninės priežiūros, remonto, naudojimo kontrolės, ridos ir degalų apskaitos, netarnybinių automobilių naudojimo tarnybos reikmėms tvarką.
2. Taisyklėse vartojamos sąvokos: 
2.1. tarnybinis lengvasis automobilis – įstaigai teisėtu pagrindu (nuosavybės teise, patikėjimo teise, nuomos ar nuomos pagal veiklos nuomos sutartį) priklausantis lengvasis automobilis, kurį įstaigos darbuotojas ar vadovas naudoja tarnybos reikmėms;
2.2. netarnybinis automobilis – įstaigos darbuotojo ar vadovo teisėtu pagrindu valdomas automobilis, naudojamas tarnybos reikmėms, už kurio naudojimą mokama kompensacija degalų įsigijimo išlaidoms ir automobilio amortizacijai padengti.

II SKYRIUS 
TARNYBINIŲ LENGVŲJŲ AUTOMOBILIŲ ĮSIGIJIMO TARNYBOS REIKMĖMS SĄLYGOS IR TVARKA 

3. Savivaldybės administracija  gali įsigyti, nuomotis arba nuomotis pagal veiklos nuomos sutartį tarnybinius automobilius vadovaudamasi Lietuvos Respublikos viešųjų pirkimų įstatymu tik savivaldybės tarybai leidus.

III SKYRIUS 
TARNYBINIŲ LENGVŲJŲ AUTOMOBILIŲ NAUDOJIMAS IR NAUDOJIMO KONTROLĖ

4. Administracijos tarnybinis transportas bet kuriuo paros metu, taip pat poilsio ir švenčių dienomis gali būti naudojamas tik tarnybos reikmėms Kėdainių  rajono savivaldybės administracijos nustatytoms funkcijoms atlikti bei kitiems su jų veiklos ypatumais susijusiems atvejams, įskaitant susitikimus su gyventojais, komandiruotes, viešųjų asmenų (svečių) priėmimą ir aptarnavimą, renginių organizavimą, dalyvavimą juose, sugrįžimą iš tarnybinių užduočių vykdymo vietų, avarijų likvidavimo atvejais, ir kitus renginius, kai būtina užtikrinti mero, vicemero, valstybės tarnautojų ir darbuotojų, dirbančių pagal darbo sutartis, administracijos direktoriaus (toliau – darbuotojai) pareigų vykdymą.
5. Darbuotojams tarnybinis transportas  priskiriamas administracijos direktoriaus įsakymu ir perdavimas naudoti įforminamas Transporto priemonės perdavimo-priėmimo aktu (1 priedas). Perdavimo aktą pasirašo perduodantis asmuo - Bendrojo skyriaus ūkvedys, (struktūriniuose − teritoriniuose padaliniuose (toliau – seniūnijose) seniūnas) ir jį priimantis darbuotojas.
6. Tarnybinio transporto priemonėms, kurioms įdiegta transporto priemonių stebėjimo ir kontrolės sistema, atstumo, ridos ir degalų apskaita vedama pagal skaičiavimo metodus:
6.1. Atstumo ir ridos – pagal CAN odometro (transporto priemonėje yra borto kompiuteris) ir transporto priemonių vietos nustatymo įrangos (toliau – GPS) duomenis (jei transporto priemonėje nėra borto kompiuterio). GPS parametrai ir transporto priemonių spidometro parodymai gali skirtis, tačiau paklaida negali būti didesnė nei 5 proc. Pildomas Transporto priemonės odometro parametrų patikslinimo aktas (7 priedas). Tikslinimai atliekami vieną kartą per pusę metų, juos atlieka Bendrojo skyriaus ūkvedys, aktas suderinamas su Apskaitos skyriaus specialistu.  Tikslinimus seniūnijose atlieka seniūnijos seniūnas arba seniūno įgaliotas asmuo, aktas suderinamas su Apskaitos skyriaus specialistu. 
6.2. Degalų – pagal kuro debito simuliaciją (kuras pilamas iki pilno bako ir kuro sąnaudos apskaičiuojamos tarp dviejų užpylimų, taip pat apskaičiuojamas ir kuro likutis laikotarpio pradžiai ir pabaigai). Privaloma daryti kontrolinius užpylimus kiekvieno mėnesio 1-5 dienomis. 
7. Darbuotojai, kuriems nepaskirtas tarnybinis transportas, tarnybinėms užduotims vykdyti gali naudotis bendrojo naudojimo tarnybiniu transportu su vairuotoju ar be jo:
7.1. Bendro naudojimo tarnybinį transportą Administracijoje galima užsakyti žodžiu, elektroniniu būdu, informavus Bendrojo skyriaus ūkvedį.
7.2. Vykstant į kitus miestus atlikti tarnybinių užduočių, bendro naudojimo tarnybinis transportas užsakomas per elektroninę Dokumentų valdymo sistemą, parašius Prašymą siųsti į tarnybinę komandiruotę, kuriame pažymima leisti vykti įstaigos transporto priemone. Tarnybinis transportas skiriamas pagal galimybes. Išimtinais atvejais, gavus skubią užduotį ar pavedimą, tarnybinis transportas turi būti suteikiamas be išankstinio pranešimo tą pačią dieną.
7.3. Bendrojo naudojimo tarnybinį transportą be vairuotojo vairavęs darbuotojas užpildo Tarnybinių automobilių išvykų registracijos žurnalą (2 priedas). 
7.4. Vairuotojas tarnybiniu automobiliu gali vežti darbuotojus, gavęs Administracijos direktoriaus, Bendrojo skyriaus vedėjo, Bendrojo skyriaus ūkvedžio, seniūnijose seniūno žodinį pavedimą.
8. Administracijos seniūnijų darbuotojai, kuriems nepaskirtas tarnybinis transportas, tarnybinėms užduotims vykdyti gali naudotis seniūnijų tarnybiniu transportu su vairuotoju ar be jo.
9. Seniūnijų tarnybinį transportą be vairuotojo vairavęs darbuotojas užpildo Tarnybinių automobilių išvykų registracijos žurnalą (2 priedas). 
10. Tarnybinius automobilius tarnybinėms funkcijoms vykdyti gali vairuoti Administracijos darbuotojai, turintys tinkamos kategorijos galiojantį vairuotojo pažymėjimą ir susipažinę su šiomis taisyklėmis. Neturintys teisės vairuoti darbuotojai naudojasi automobiliais tik su vairuotoju.
11. Darbuotojai, naudodamiesi tarnybiniais automobiliais, privalo laikytis Lietuvos Respublikos įstatymų, Vyriausybės nutarimų, Kelių eismo taisyklių, kitų teisės aktų, šių Taisyklių bei neviršyti nustatytų kuro normų ir ridos limitų.

IV SKYRIUS 
TARNYBINIŲ LENGVŲJŲ AUTOMOBILIŲ SAUGOJIMAS

12. Tarnybiniai lengvieji automobiliai laikomi administracijos direktoriaus įsakymu nustatytoje nuolatinėje saugioje laikymo vietoje. Tarnybinio automobilio laikymą saugioje vietoje organizuoja asmuo, kuriam administracijos direktoriaus įsakymu yra priskirta transporto priemonę prižiūrėti, eksploatuoti ir techniškai aptarnauti.
13. Tarnybiniai lengvieji automobiliai po darbo, poilsio, švenčių dienomis, darbuotojų atostogų, ligos ar komandiruočių laikotarpiu turi būti laikomi nuolatinėje saugioje laikymo vietoje, išskyrus atvejus:
13.1. kai administracijos direktoriaus įsakymu automobilis priskirtas avarinei situacijai likviduoti;
13.2. kai į komandiruotę vykstama tarnybiniu lengvuoju automobiliu (komandiruotės metu tarnybinis lengvasis automobilis turi būti laikomas saugomoje aikštelėje ar kitoje saugioje vietoje).
14. Tarnybiniame lengvajame automobilyje draudžiama palikti transporto priemonės registracijos liudijimą, draudimo liudijimą. Paliekant automobilį, privaloma užrakinti automobilį. 
V SKYRIUS 
KELIONĖS LAPŲ PILDYMAS, RIDOS IR DEGALŲ APSKAITA 

15. Tarnybinėms transporto priemonėms kiekvieną dieną pildomas Lengvojo automobilio  kelionės lapas (3 priedas). 
16. Tarnybinėms transporto priemonėms, kuriose įdiegta transporto stebėjimo ir kontrolės sistema, automatizuotai sistemoje suformuojami transporto priemonių kelionės lapai (4 priedas). Pastebėjus transporto stebėjimo ir kontrolės sistemos duomenų neatitikimus, Bendrojo skyriaus ūkvedys nedelsiant informuoja Bendrojo skyriaus vedėją. Seniūnijose už kelionės lapų su transporto stebėjimo atitikimus stebėjimo ir kontrolės sistemos duomenų stebėjimo procesą atsakingas seniūnas (ar seniūno įgaliotas darbuotojas): 
16.1. Kelionės lape nurodomas kelionės maršrutas, data, nuvažiuotų kilometrų skaičius, spidometro rodmenys darbo pradžioje ir pabaigoje, kuro sunaudojimas, kiek buvo įpilta degalų bei kiti detaliame kelionės lape numatyti duomenys. 
16.2. Seniūnijos seniūnas (seniūno įgaliotas darbuotojas), atsakingas už kelionės lapų tvarkymą detaliame kelionės lape įrašo kuro įpylimus tą pačią ar sekančią dieną po kuro užpylimo pagal kuro čekius, pateiktus atsakingo už transporto priemonę darbuotojo.
17. Pasibaigus mėnesiui iš transporto stebėjimo ir kontrolės sistemos atspausdinamos visų tarnybinių transporto priemonių, kuriose įdiegta ši sistema, kelionės lapai, eksploatacijos ataskaitos už mėnesį (5 priedas) ir jas pasirašius Bendrojo skyriaus ūkvedžiui pateikiamos Apskaitos skyriaus vedėjui, pasirenkant sistemos rodiklius: nuvažiuotus kilometrus, įpiltą kurą, įpiltą kurą pagal čekius, faktines kuro sąnaudas, kontrolines kuro sąnaudas pagal normą ir kita.
18. Darbuotojai, kuriems priskirta tarnybinė transporto priemonė, kuriose neįdiegta transporto stebėjimo ir kontrolės sistema, mėnesio pabaigoje pateikia seniūnijos seniūnui (jo įgaliotam darbuotojui) užpildytus kelionės lapus ir kuro užpylimo čekius (degalinėje).
19. Bendrojo skyriaus ūkvedys, seniūnas (seniūno įgaliotas darbuotojas):
19.1. ne rečiau kaip kartą per mėnesį patikrina visų transporto priemonių kelionės lapuose įrašytos informacijos apie nuvažiuotus kilometrus, maršrutus atitiktį transporto stebėjimo ir kontrolės sistemos duomenims, kitus kelionės lapuose nurodytus duomenis;
19.2. ne rečiau kaip kartą per mėnesį patikrina, ar faktinės kuro sąnaudos neviršija įsakymu patvirtintų kontrolinių kuro sunaudojimo normų. Pastebėjus faktinės kuro sunaudojimo normos neatitikimus, lyginant su kontrolinėmis kuro normomis, nedelsiant informuoja Bendrojo skyriaus vedėją;
19.3. Bendrojo skyriaus ūkvedys pasibaigus ataskaitiniam mėnesiui, iki sekančio mėnesio 10 d. iš transporto stebėjimo ir kontrolės sistemos atspausdina visų tarnybinių transporto priemonių, kuriose įdiegta transporto stebėjimo ir kontrolės sistema, eksploatacijos ataskaitą, paskaičiuotą pagal kuro debito simuliacijos modulį, kelionės lapus;
19.4. Seniūnijos seniūnas (seniūno įgaliotas darbuotojas), sutikrinęs kelionės lapo informaciją, pasirašo ir kartu su kuro užpylimo čekiais pateikia Apskaitos skyriaus atsakingam buhalteriui;
19.5. Bendrojo skyriaus ūkvedys, sutikrinęs kelionės lapo informaciją, pasirašo kelionės lape. Šiame kelionės pasirašo vairuotojas, atsakingas už priskirtą tarnybinę transporto priemonę. Atsakingų asmenų pasirašyti kelionės lapai pateikiami Apskaitos skyriaus atsakingam buhalteriui.
20. Nustačius kelionės lapų pildymo pažeidimus, neatitikimus transporto kontrolės sistemos duomenims, Bendrojo skyriaus vedėjas, seniūnas nedelsiant imasi priemonių neatitikimams pašalinti (neatitikimas 1ltr/100 km nuo patvirtintos kuro normos).
21. Tarnybinių transporto priemonių, kuriose įdiegta transporto stebėjimo ir kontrolės sistema, kuras nurašomas pagal faktinį kuro sunaudojimą. Tarnybinių transporto priemonių, kuriose neįdiegta transporto stebėjimo ir kontrolės sistema, naudojimas kontroliuojamas pagal nuvažiuotus kilometrus, fiksuojamus kelionės lapuose. Degalai, tarnybinių transporto priemonių, kuriose neįdiegta transporto stebėjimo ir kontrolės sistema, nurašomi pagal Administracijos direktoriaus įsakymu patvirtintą tarnybinės transporto priemonės vidutinę degalų sunaudojimo normą. 
22. Administracijos direktoriaus įsakymu tvirtinama kiekvienos tarnybinės transporto priemonės, kurioje įdiegta transporto stebėjimo ir kontrolės sistema, kontrolinė kuro sunaudojimo norma, o transporto priemonės, kurioje neįdiegta transporto stebėjimo ir  kontrolės sistema, tvirtinama vidutinė kuro sunaudojimo norma. Kontrolinės ir vidutinės kuro sunaudojimo normos nustatomos: išanalizavus kiekvienos tarnybinės transporto priemonės vidutinį faktinį kuro sunaudojimą, duomenis transporto stebėjimo ir kontrolės sistemoje (pagal įvairius kuro sunaudojimo skaičiavimo metodus), prireikus atliekami kontroliniai važiavimai. Kontrolinės kuro sunaudojimo normos naudojamos tik kontrolei, kad faktinis kuro sunaudojimas neviršytų nustatytų ribų.
23. Tarnybinių transporto priemonių, kuriose įdiegta transporto stebėjimo ir kontrolės sistema, kuras nurašomas pagal faktinį kuro sunaudojimą, kuris nustatomas iš transporto stebėjimo ir kontrolės sistemos ataskaitos paskaičiuotos pagal „Kuro debito simuliacijos“ modelį. Faktinė kuro norma 100 km neturi viršyti nustatytų kontrolinių kuro normų. 
24. Nustačius, kad sunaudojamas didesnis faktinis kiekis degalų nei nurodo kontrolinės ar vidutinės kuro sunaudojimo normos, sudaroma komisija, kuri išsiaiškina šių nukrypimų priežastis,  numato priemones joms šalinti ir atlieka kontrolinį važiavimą, dalyvaujant komisijos nariams.
25. Jei dėl viršytų kuro normų kaltos oro sąlygos, viršytas greitis, susidariusios spūstys ir kiti veiksniai, įtakojantys didesnį kuro sunaudojimą, kuras nurašomas vadovaujantis telekomunikacijų sistemos pateiktais duomenimis, paskaičiuotais pagal „Kuro debito simuliacijos“ modulį.
26. Nustačius, kad dėl degalų pereikvojimo kaltas darbuotojas, kuriam skirta ši tarnybinė transporto priemonė, susidaręs kuro pereikvojimas išskaitomas iš darbuotojo darbo užmokesčio teisės aktų nustatyta tvarka.
27. Bendrojo skyriaus ūkvedys, seniūnas (seniūno įgaliotas darbuotojas) siekdamas kontroliuoti faktinį kuro sunaudojimą:
27.1. analizuoja transporto stebėjimo ir kontrolės sistemos duomenis apie kuro likučius tarnybinių transporto priemonių bakuose, įpylimus ir nupylimus;
27.2. kuro įpylimus sutikrina su gautų čekių duomenimis;
27.3. kontroliuoja kuro įpylimus, kad būtų sudarytos sąlygos taikyti kuro sunaudojimo skaičiavimo metodiką „Kuro debito simuliacija“, skirtą faktiniam degalų nurašymui;
27.4. atlieka faktinio kuro sunaudojimo analizę, lyginimą ir kontrolę, taikant skirtingus kuro apskaitos metodus (CAN ir kuro debito simuliacijos) ir vadovaujantis Administracijos direktoriaus įsakymu patvirtintomis kontrolinėmis kuro sunaudojimo normomis.
28. Tarnybinio transporto kontrolinė metinė rida, atsižvelgiant į praėjusių metų vidutinę metinę bei planuojamą ridą, nustatoma Administracijos direktoriaus įsakymu. 
29. Esant būtinumui, atsakingas darbuotojas gali pateikti motyvuotą tarnybinį pranešimą dėl tarnybinio automobilio metinės ridos limito ar degalų normos padidinimo, kuriame būtina nurodyti  limitų viršijimo priežastis.
30. Tarnybinio transporto padangos gali būti nurašomos ne mažiau kaip po 30 tūkstančių kilometrų ridos arba kada jos dėl kitų priežasčių (pradurtos, sprogusios) nebetinkamos eksploatuoti.
31. Bendrojo skyriaus ūkvedys, seniūnijų seniūnai rengia atitinkamus dokumentus, nebetinkamų naudoti tarnybinių automobilių nurašymui ir/ar jų realizavimui.
32. Žiemos kuro norma taikoma nuo lapkričio 1 dienos iki balandžio 1 d.

VI SKYRIUS
 TARNYBINIO TRANSPORTO DEGALŲ ĮSIGIJIMO TVARKA

33. Degalai į tarnybinį transportą pilami tik degalinėse, su kuriomis sudarytos sutartys. Tuo rūpinasi darbuotojai, kuriems išduotos magnetinės degalų pirkimo kortelės.
34. Magnetines degalų pirkimo korteles Bendrojo skyriaus ūkvedys pagal perdavimo-priėmimo aktus išduoda atsakingiems asmenims, seniūnijoje – seniūnas.
35. Magnetinių degalų kortelių naudojimo tvarka:
35.1. draudžiama išduotą magnetinę degalų kortelę perduoti (patikėti) kitam asmeniui;
35.2. praradus magnetinę degalų kortelę nedelsiant (ne vėliau kaip per dvi valandas) telefonu apie kortelės anuliavimą pranešti degalinei, laimėjusiai degalų pirkimo viešąjį konkursą, ir Bendrojo skyriaus ūkvedžiui, seniūnijose – seniūnui bei pateikti kortelę identifikuojančius duomenis. Ne vėliau kaip kitą darbo dieną magnetinę degalų kortelę praradęs darbuotojas privalo šį pareiškimą patvirtinti raštu.
36. Važiuojant į komandiruotę, kai nėra galimybės įsipilti degalų su magnetine degalų pirkimo kortele, degalai gali būti perkami už grynuosius pinigus ir išsaugomi pirkimo kvitai. Tokiu atveju, grįžus iš komandiruotės, degalinės kvitai kartu su vykusio į tarnybinę komandiruotę darbuotojo prašymu apmokėti degalų įsigijimo išlaidas pateikiami Apskaitos skyriui.
37. Tarnybiniuose automobiliuose, kuriuose įdėta transporto stebėjimo ir kontrolės įranga, yra sugeneruotas automatinis kuro importas, kurio pagalba užpylimo čekių duomenys patenka į programos lapus. Visi degalų pirkimo kvitai prisegami prie transporto priemonės kelionės lapo ir pateikiami atsiskaityti Apskaitos skyriui.

VII SKYRIUS 
AUTOMOBILIŲ ŽYMĖJIMAS, TECHNINĖ PRIEŽIŪRA IR REMONTAS

38. Visi tarnybiniai lengvieji automobiliai privalo būti pažymėti: nurodytas pavadinimas (Kėdainių rajono savivaldybė arba Kėdainių rajono savivaldybė ir seniūnijos pavadinimas) ir Kėdainių rajono savivaldybės herbas.
39. Žymimos tarnybinių lengvųjų automobilių šoninės durelės iš abiejų automobilio pusių. Didžiosios raidės turi būti ne žemesnės kaip 75 mm, mažosios – 50 mm aukščio, raidžių storis – ne mažiau kaip 4 mm. Kėdainių rajono savivaldybės herbas turi būti ne žemesnis kaip 150 mm aukščio. Žymėjimas negalimas magnetine plėvele ar kita lengvai pašalinama žymėjimo priemone. Tarnybinio lengvojo automobilio žymėjimas turi būti aiškiai suprantamas ir įskaitomas. 
40. Atsakingas vairuotojas ar darbuotojas, kuriam priskirtas tarnybinis automobilis vykdo automobilių techninės būklės kontrolę, kasdienę ir periodinę tarnybinių lengvųjų automobilių techninę priežiūrą. 
41. Tarnybiniai lengvieji automobiliai turi būti draudžiami transporto priemonių civilinės atsakomybės draudimu teisės aktų nustatyta tvarka. 
42. Tarnybinio lengvojo automobilio gedimai šalinami pagal tarnybinio automobilio techninio eksploatavimo taisykles. Nuomojamų automobilių techninės priežiūros ir remonto organizavimas nustatomas automobilių nuomos sutartyje.
43. Tarnybinių lengvųjų automobilių remontą, draudimą ir privalomąją techninę apžiūrą teisės aktų nustatyta tvarka organizuoja Bendrojo skyriaus ūkvedys, kuris yra atsakingas už tarnybinių lengvųjų automobilių naudojimą (seniūnijos seniūnas arba seniūno paskirtas atsakingas asmuo).

VIII SKYRIUS 
NETARNYBINIŲ LENGVŲJŲ AUTOMOBILIŲ NAUDOJIMAS TARNYBOS REIKMĖMS 

44. Savivaldybės administracija, neviršydama jai nustatyto išlaidų tarnybiniams lengviesiems automobiliams išlaikyti ir nuomotis dydžio, šių taisyklių VII, VIII skyriuje nustatyta tvarka kas mėnesį gali mokėti savivaldybės administracijos darbuotojui kompensaciją degalų įsigijimo išlaidoms padengti už netarnybinio automobilio naudojimą tarnybos reikmėms. 
45. Darbuotojas, norintis naudoti netarnybinį automobilį tarnybos reikmėms, administracijos direktoriui (seniūnijos seniūnui) pateikia prašymą (6 priedas) leisti naudoti netarnybinį automobilį tarnybos reikmėms ir kompensuoti degalų įsigijimo ir amortizacijos išlaidas.
46. Leidimas darbuotojams naudoti netarnybinį automobilį tarnybos reikmėms įforminamas administracijos direktoriaus (seniūnijos seniūno) įsakymu. 
47. Kompensacijos dydis nustatomas vadovaujantis kelionės lape užfiksuota informacija, suderinus su nustatyta automobilio kuro norma, asmeniniais darbo planais (grafikais), automobilio technine charakteristika, eismo intensyvumu, kelių būkle ir kita, neviršijant nustatytų įstaigos išlaidų tarnybiniams automobiliams išlaikyti ar nuomoti, atsižvelgiant į Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl Tarnybinių lengvųjų automobilių biudžetinėse įstaigose“ nuostatas. Kompensacijos dydis, atsižvelgiant į  didėjančias bazines degalų kainas ir (ar) darbuotojo, naudojančio netarnybinį automobilį tarnybos reikmėms motyvuotą prašymą bei kitas pagrįstas išlaidas, gali būti peržiūrimas ir didinamas atskiru administracijos direktoriaus įsakymu.
48. Kompensacijos lėšos neapmokestinamos, pervedamos į darbuotojo asmeninę sąskaitą užpildžius avansinę apyskaitą.
49. Kompensacija nemokama už laikotarpį, per kurį darbuotojai buvo išvykę į tarnybinę komandiruotę tarnybiniu įstaigos transportu arba jiems apmokamos tarnybinės komandiruotės kelionės kitomis transporto priemonėmis išlaidos, taip pat teisės aktų nustatyta tvarka suteiktų atostogų, nedarbingumo, papildomų poilsio dienų laikotarpiu, poilsio ir švenčių dienomis, išskyrus tuos atvejus, kai jie dirba pagal administracijos direktoriaus įsakymą arba patvirtintą grafiką.
50. Darbuotojai, gaunantys kompensaciją už netarnybinio automobilio naudojimą, negali naudotis tarnybiniu lengvuoju automobiliu, išskyrus tuos atvejus, kai darbuotojas vyksta tarnybiniu įstaigos transportu kartu su komisijos ar delegacijos nariais ir pan. 
51. Darbuotojai, kuriems už netarnybinių automobilių naudojimą tarnybos reikmėms mokamos kompensacijos, netarnybiniais automobiliais darbo metu turi naudotis tik tarnybos reikmėms. Nekompensuojamos išlaidos, naudojant netarnybinius lengvuosius automobilius atvykti iš namų į darbą ir grįžti iš darbo namo. 

IX SKYRIUS 
DARBUOTOJŲ ATSAKOMYBĖ

52. Darbuotojai turi būti supažindinami su įstaigos tarnybinių lengvųjų automobilių naudojimo taisyklėmis. 
53. Darbuotojai  naudojantys netarnybinius lengvuosius automobilius tarnybos reikmėms, yra asmeniškai atsakingi už kompensacijos lėšų racionalų panaudojimą. Jie privalo užtikrinti, kad degalai būtų naudojami pateiktame prašyme nurodytam automobiliui.
54. Darbuotojai, naudojantys netarnybinius lengvuosius automobilius tarnybos reikmėms, privalo nedelsiant raštu pateikti prašymą dėl leidimo naudoti netarnybinius lengvuosius automobilius tarnybos reikmėms panaikinimo administracijos direktoriui (seniūnijos seniūnui), jeigu prarado teisę valdyti transporto priemonę (prarado vairuotojo pažymėjimą) arba automobilis tapo netinkamu naudoti, pasibaigus automobilio techninės apžiūros galiojimo laikui arba jo nepratęsus, pasibaigus civilinės atsakomybės privalomojo draudimo galiojimo laikui arba jo nepratęsus. 
55. Asmenys, pažeidę šių Taisyklių reikalavimus, atsako teisės aktų nustatyta tvarka. 
56. Darbuotojai, padarę žalą tarnybiniam lengvajam automobiliui ar kitai transporto priemonei, kitam turtui ar asmeniui, žalą atlygina teisės aktų nustatyta tvarka. 

X SKYRIUS 
BAIGIAMOSIOS NUOSTATOS

57. Tarnybinių lengvųjų automobilių naudojimas organizuojamas šiose Taisyklėse nustatyta tvarka.
58. Tarnybinių automobilių naudojimo tarnybos reikmėms sąrašas skelbiamas savivaldybės interneto svetainėje www.kedainiai.lt
59. Taisyklės gali būti keičiamos, pildomos ar naikinamos Kėdainių rajono savivaldybės administracijos direktoriaus įsakymu.

